Bjarni Haukur Thorsson "ISA"  Lavastaja: Andrus Vaarik  Monoteater        Lugu sellest, kuidas naine otsustab emaks saada ning milliseks muutub sellest hetkest mehe roll. Enam ei ole mina ja sina, vaid on meie kolm - ema, isa ja laps, millega kaasneb paratamatult ka  vastutus.    ISA näitabki vaatajale elu läbi mehe silmade, kes ühel hetkel pannakse paratamatult fakti ette, et ta peab isaks hakkama. Aga, mida vaene mees ei tea on see, mida see roll endast tegelikult kujutab ning seetõttu mõtleb ta oma maailma juba ette nii keeruliseks, et tema endine kohustustevaba elu tundub nagu unistuste kuningriik. Nii juhtubki, et mees peab läbi tegema isaks saamisega seotud etapid alates lapse tegemisest ning lõpetades tema kasvatamisega. Kuigi esialgu arvas mees, et isaks  saamine on üks kole asi, siis lõpuks ta mõistab, et ta on tegelikult oma isaduse üle väga uhke ja ei kadesta enam grammigi noori lasteta paare. Põhjus selleks on lihtne - tema on oma elumõtte juba täitnud ning andnud elu edasi.    Sisuliselt on ISA nagu õpik meestele teemal, kuidas saada isaks, kuidas olla isa ja miks olla isa. Taaskord suurepärane lavateos Jan Uuspõllu esitluses, mis võiks olla kõigile meestele vabatahtlikult rangelt kohustuslik vaatamiseks.